text: L'exposició Fina Miralles. Soc totes les que he sigut parteix de treballs emblemàtics que tracen un itinerari a través dels temes i de les estratègies de l'artista. Si des del principi la seva obra anava més enllà dels dictats de l'acadèmia o del mercat, les etiquetes que s'imposen a partir dels anys 70 (art conceptual, land art, feminisme, etc.) també resulten insatisfactòries quan s'intenta aplicar-les a la complexa diversitat de Fina Miralles.
  Aquesta exposició comissariada per Teresa Grandas permet comprendre la crítica que proposa Fina Miralles des del qüestionament tant del concepte d'art mateix com de la posició de l'artista en la societat.
  Aprofundeix en l'obra de Fina Miralles gràcies a la selecció bibliogràfica que t'oferim a continuació, incloent-hi el catàleg de l'exposició.